2009-re a Force India Mercedes motorokra váltott, az autók versenyképessége és gyorsasága folyamatosan javult, de Fisichella és csapattársa, Sutil sem tudott pontszerző helyen célba érni, bár több alkalommal közel álltak hozzá. A belga nagydíjon megszerezte a csapat első pole-pozícióját, az olasznak ez volt az első pole-ja a 2006-os maláj nagydíj óta. A futamon az eddig sereghajtó autóval Kimi Räikkönen után a második helyen, kevesebb mint egy másodperc hátrányban ért célba, miután a finn az 5. körben – a KERS segítségével – megelőzte. Ennél jobb eredményt utoljára a 2006-os sepangi versenyen ért el, míg dobogóra a 2006-os japán nagydíjon állhatott fel.